Primăria Chișinău a împrumutat aproape 1,5 miliarde de lei moldovenești în cei patru ani de mandat ai lui Ion Ceban, acuză o investigație a TV8.
Povara ratelor pentru creditele luate de Primăria Chișinău crește de la an la an.
Primăria Chișinău are de plătit rate de 800.000 de lei
Numai în 2024, primăria din capitala Republicii Moldova va avea de plătit creditorilor aproape 800 de milioane de lei.
Suma este de patru ori mai mare față de cea din anul 2019, când Ion Ceban a preluat conducerea primăriei Chișinău, mai arată TV8.
Pe deasupra, experții în administrare publică avertizează că aceste credite au fost luate cu dobâbzi foarte mari, de la bănci comerciale.
Totalul împruturilor luate în timpul mandatului lui Ion Ceban la Primăria municipiului Chișinău se ridicp la circa 1,5 miliarde de lei moldovenești (circa 77 de milioane de euro - n. red.).
Gradul de îndatorare al primărie din Chișinău a crescut, astfel, cu aproape 100% față de perioada anterioară preluării mandatului de primar de către Ion Ceban.
Ceban respinge acuzațiile
"Creditele externe sunt încă din perioada mandatelor precedente. De exemplu, 60 milioane de euro (1,2 miliarde de lei), pe care le achităm pentru proiectele pe care le-a desfășurat guvernarea precedentă la primăria municipiului Chișinău. Și da, ele constituie o pondere de peste 60% din valoarea împrumuturilor pe care noi le întoarcem. Avem obligația să le întoarcem", a declarat primarul din Chișinău, Ion Ceban.
Dar investigația celor de la TV8 arată că, în 2019, când Ion Ceban a devenit primar, cheltuielile pentru plata ratelor la creditele primăriei erau de 183 milioane, iar în anul 2020 de 200 de milioane de lei.
Cheltuielile cu plata ratelor au crescut brusc în anul 2022, la 497 milioane de lei. Iar anul acesta ele sunt de cinci ori mai mari decât atunci când Ion Ceban a preluat primăria.
Credite la dobânzi mari pentru Chișinău
Marin Gospodarenco, analistul economic specializat în finanțe publice la organizația "WatchDog", avertizează că aceste credite vor avea un impact negativ pe termen lung.
"El s-a creditat în primul rând de la băncile comerciale. Scopul unei bănci comerciale este să facă profit. Respectiv, creditele au o rată a dobânzii de la 10% la 16%. 16%, vă dați seama ce înseamnă asta? Când accesezi credite ieftine, la 2-3%, îți dau voie să te dezvolți, să investești în infrastructură. Dar când ei la 16%, pe termen mediu și lung tu pui orașul în primejdie", a spus Gospodarenco.
Primarul Ion Ceban spune că aceste calcule sunt greșite. "Să vă duceți să-l întrebați pe acela care fumează pe la guvern nu știu ce, de unde datoria de stat este de peste 30 de miliarde. Dar noi am să răspundem la întrebările legate de municipalitate", a declarat primarul.